**VA NA NA RITO**

 **Nawumbisi wa Nhlangano wa swa Rihanyu ra Vaaki wa Rixaka wa Afrika-Dzonga wa [B16-2017]**

Komiti ya Vuangameri ya Huvo ya Rixaka eka swa Rihanyu yi rhamba vanhu lava nga na ku tsakela na lava nga na xiave lava khumbhekaka ku tisa swibumabumelo leswi tsariweke no kombisa ku tsakela ku hlamusela hi nomo hi mayelana na **Nawumbisi wa Nhlangano wa swa Rihanyu ra Vaaki wa Rixaka wa Afrika-Dzonga wa [B16-2017].**

**Xikongomelo xa Nawumbisi i ku lulamisela ku tumbuluxiwa ka Nhlangano wa swa Rihanyu ra Vaaki wa Afrika-Dzonga ku endlela ku hlanganisa, naswona laha swi faneleke ku endla vuxiyaxiya bya mavabyi na ku vaviseka; ku lulamisela vukorhokeri bya swa rihanyu ra vaaki lebyi hlawulekeke, ku nghenelela eka swa rihanyu ra vaaki, vuleteri na ndzavisiso lowu kongomisiweke eka mintlhontlho ya nkoka leyi khumbhaka vanhu va tiko eka Rhiphabuliki; na ku lulamisela timhaka leti fambelanaka na tona.**

Tindzimi leti tirhisiweke eka vuhangalasamahungu byo kandziyisiwa eka Nawumbisi lowu i Xinghezi, Xibunu, Xiqhoza, Xizulu, Xiswazi, Xindhevele, Xipedi, Xitswana, Xisuthu, Xivhenda na Xitsonga. Xinavetiso xo rhamba vanhu ku suka eka tindhawu leti khumbhekaka xi ta kongomisa eka tindzimi leti vulavuriwaka eka xifundza xa vona xa nhlawulo.

Tinhlengeletano to twa miehleketo ya vaaki ti ta khomiwa ku sukela hi ti 15 ku fikela hi ti 17 Mhawuri 2017 ePalamende, eCape Town.

Swibumabumelo leswi tsariweke swi fanele swi kongomisiwa eka Manana Vuyokazi Majalamba, naswona swi rhumeriwa eka Komiti ya Vuangameri ya Huvo ya Rixaka eka swa Rihanyu, 3rd Floor, 90 Plein Street, Cape Town, 8000, imeyilela eka vmajalamba@parliament.gov.za kumbe fekisela eka 086 694 3279 ku nga se hundza ti 28 Mawuwani 2017. Ku tatisela eka swibumabumelo leswi tsariweke, mi komberiwa ku kombisa ku tsakela ka n’win ku hlamusela hi nomo.

Tikhopi ta Nawumbisi ti nga kumeka eka Manana Vuyokazi Majalamba eka (021) 403 3770, sele 083 709 8522 kumbe eka [www.parliament.gov.za](http://www.parliament.gov.za)

**Xi humesiwile hi Manana Dunjwa ML, Xirho xa Palamende; Mutshamaxitulu wa Komiti ya Vuangameri ya Huvo ya Rixaka eka swa Rihanyu.**